# סינסינטי (כדורגל)

מועדון הכדורגל סינסינטי
FC Cincinnati|  |
|
מידע כללי |
|
שם מלא |
Football Club Cincinnati מועדון הכדורגל סינסינטי |
|
תאריך ייסוד |
2015 |
|
אצטדיון |
אצטדיון TQL, סינסינטי, אוהיו (**תכולה:** 26,000) |
|
בעלים | Carl Lindner III  |
|
מנכ"ל | Carl Lindner III  |
|
מאמן | ארצות הברית פט נונאן |
|
ליגה |
MLS |
| www.fccincinnati.com |
|
תלבושת |
|  |
|

|  |  |
| --- | --- |
|

**תלבושת בית** |

**תלבושת חוץ** |

 |
|   |

**מועדון הכדורגל סינסינטי** (באנגלית: **FC Cincinnati**, **Football Club Cincinnati** או בקיצור **FCC**) הוא מועדון כדורגל מהעיר סינסינטי שבמדינת אוהיו, המשתתף בליגת ה-MLS האמריקנית, במסגרת המחוז המזרחי של הליגה. המועדון נוסד כקבוצת ליגה שנייה בשנת 2015, והחל את דרכו בליגת ה-USL. בשנת 2018 המועדון אושר להצטרף כהרחבה לליגת ה-MLS, והחל משנת 2019 משחקת הקבוצה בליגה האמריקנית הבכירה.

## היסטוריה

קבוצות הכדורגל בסינסינטי ידעו עליות ומורדות לאורך השנים, ומספר ניסיונות נעשו על מנת לפתח את הכדורגל בעיר. הקבוצה הראשונה בתקופה המודרנית (לאחר הקמת ה-MLS) שהוקמה לשם כך הייתה סינסינטי קינגס, שנוסדה בשנת 2005. הקבוצה עדיין קיימת, אך משחקת בליגה החובבנית של ארצות הברית. בשנת 2015 הוקמה קבוצת USL בשם סינסינטי, אשר **מועדון הכדורגל סינסינטי** הוא היורש הישיר שלה. הקבוצה, שנוהלה על ידי קבוצת משקיעים הראשותו של נשיא סינסינטי בנגלס, שמה לה למטרה להפוך לחלק מהפרנצ'ייז של ה-MLS. צבעי הקבוצה, כתום וכחול, קשורים גם הם לצבעי המדים של קבוצת ה-NFL.

### ההצטרפות ל-MLS

המשא ומתן עם מנהלת ה-MLS על הצטרפותה של סינסינטי לליגה החל עוד ב-2016, עם תחילת הפעילות של סינסינטי בליגת ה-USL. הקומישינר של הליגה, דון גרבר, ביקשר במתקני הקבוצה במהלך אותה שנה, והקבוצה הגישה בקשה רשמית להצטרפות לליגה שנה לאחר מכן. לאור הבעיות כבר היו ידועות עם מי שתהייה יריבה למדינה, **קולומבוס קרו**, סינסינטי גם הציגה תוכניות לבנייה של אצטדיון לכדורגל בלבד (באנגלית: Soccer Specific Stadium), סמוך לדאונטאון של העיר. ב-29 במאי 2018, הכריזה מנהלת ה-MLS כי הצטרפותה של סינסינטי לליגה אושרה, והקבוצה החלה לשחק בליגה המקצוענית הבכירה בשנת 2019.

### הישגים ספורטיביים

מכיוון שהקבוצה החלה את פעילותה הספורטיבית רק בשנת 2016, ואת משחקיה בליגה הבכירה רק ב-2019, היא טרם הצליחה לזכות בתואר כלשהו או לשחק במשחק גמר של טורניר מקומי או בינלאומי (באחת המסגרות של CONCACAF). עם זאת, בעונתה השנייה של סינסינטי בליגת המשנה, היא הצליחה להעפיל עד לחצי הגמר של גביע ארצות הברית הפתוח, כשבדרך לשלב הלפני-אחרון של הטורניר היא הצליחה להדיח, בין היתר, את יריבתה למדינה, קולומבוס קרו (במסגרת הסיבוב הרביעי), ואת שיקגו פייר (בשמינית הגמר), שתיהן קבוצות MLS ותיקות. הקבוצה הפסידה לבסוף בחצי הגמר לניו יורק רד בולס, שאף היא קבוצת MLS ותיקה, אך גם זה קרה רק לאחר משחק רב תהפוכות שנמשך לתוך הארכה.

## היריבות עם הקרו

 ערך מורחב – **הדרבי של אוהיו**

על אף הזמן הקצר יחסית שעבר מאז נוסד מועדון הכדורגל של סינסינטי, היריבות בין שני המועדונים התפתחה מהר מאד, בעיקר עקב נסיבות שמחוץ למגרש הכדורגל. בין הסיבות ליריבות בין המועדונים היא היריבות העירונית בין קולומבוס, בירת אוהיו, לבין, העיר הוותיקה ביותר במדינת אוהיו, המהווה מרכז מסחרי ותחבורתי חשוב באזור ה-**TriState** (נקודת מפגש הגבולות בין אוהיו, אינדיאנה וקנטקי).

בעונת המשחקים של 2017, נפגשו הקבוצות לראשונה (במסגרת גביע ארצות הברית הפתוח), וסינסינטי, על אף שעדיין שיחקה בליגת המשנה באותו זמן, ניצחה את קולומבוס 1-0 ועלתה לשמינית הגמר (הודחה רק בחצי הגמר). עם זאת, נכון לתום עונת המשחקים 2021, סינסינטי טרם הצליחה לנצח משחק ליגה במגרשה הביתי של קולומבוס.

בנוסף ליריבות הישירה בין המועדונים, בשנת 2021 הוחלט כי משחק מוקדמות מונדיאל 2022 בין ארצות הברית למקסיקו, ה"קלאסיקו" של CONCACAF, יועתק מאצטדיונה החדש של קולומבוס קרו לאצטדיון החדש של סינסינטי, מה שרק העכיר עוד יותר את האווירה המתוחה במילא (על אף שמדובר במשחק נבחרת, ולא במשחק ליגה).

השלט לצד הדרך על ה-**I-71**, ממנו נגזר הכינוי של הדרבי.

### הסלוגן *Hell is Real*

הכינוי המקובל באוהיו ליריבות בין המועדונים הוא **Hell is Real**. מקור השם הוא בשלט מיסיונרי שנמצא על כביש I-71 דרום (מקולומבוס לסינסינטי), והסלוגן אומץ על ידי אוהדי שתי הקבוצות כסמל ליריבות המרה ביניהן. עם זאת, ועל אף השימוש בביטויים המרמזים על איבה בין הצדדים, במהלך חצי עשור של יריבות, לא נרשמו תקריות אלימות בין קבוצות האוהדים במשחקים בין הקבוצות, ואין הפרדה בין מחנות האוהדים בימי דרבי (בתוך האצטדיונים או מחוצה להם).

## סגל הקבוצה

נכון ל-5 באוגוסט 2025

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| מס' |  | עמדה | שם |
| --- | --- | --- | --- |
| 1 | ארצות הברית | שוער | אלק קאן  |
| 2 | ג'מייקה | מגן | אלבאס פאוול  |
| 3 | פרגוואי | מגן | גילברטו פלורס  |
| 4 | ארצות הברית | מגן | ניק הגלונד  |
| 5 | ניגריה | קשר | אובינה נווובודו  |
| 7 | יפן | קשר | יויה קובו  |
| 9 | טוגו | חלוץ | קווין דנקי  |
| 10 | ברזיל | קשר | אוונדר  |
| 12 | ארצות הברית | בלם | מילס רובינסון  |
| 13 | ארצות הברית | שוער | איוון לורו  |
| 14 | אוסטרליה | בלם | בראד סמית'  |
| 16 | זימבבואה | בלם | טינאייג' האדבה  |
| 18 | ארצות הברית | שוער | רומן צ׳לנטנו  |

 |  |

| מס' |  | עמדה | שם |
| --- | --- | --- | --- |
| 19 | רומניה | חלוץ | שטפאן קירילה  |
| 20 | צ'כיה | קשר | פאבל בוכה  |
| 21 | ארצות הברית | בלם | מאט מיאזגה  |
| 22 | ארצות הברית | קשר | ג׳רארדו ולנסואלה  |
| 23 | ארגנטינה | חלוץ | לוקה אורלנו  |
| 25 | ארצות הברית | שוער | פול וולטרס  |
| 27 | קמרון | קשר | בריאן אנונגה  |
| 29 | דנמרק | מגן | לוקאס אנגל  (בהשאלה ממידלסברו) |
| 35 | צרפת | חלוץ | ח'אנג'י דאם  |
| 37 | ארצות הברית | קשר | סטיבן חימנס  |
| 66 | ונצואלה | קשר | אנדר אצ'ניקה  |
| 85 | סיירה לאון | חלוץ | קיי קמארה  |
|  | מרוקו | חלוץ | איוב ג׳בארי  (בהשאלה מגרנובל) |
|  | ברזיל | חלוץ | ברנר  (בהשאלה מאודינזה) |
|  | פולין | קשר | דומיניק מרצ'וק  (בהשאלה מריאל סולט לייק) |

 |

## קישורים חיצוניים

 מדיה וקבצים בנושא **סינסינטי** בוויקישיתוף
* אתר האינטרנט הרשמי של סינסינטי

* סינסינטי, ברשת החברתית פייסבוק
* סינסינטי, ברשת החברתית X (טוויטר)
* סינסינטי, ברשת החברתית אינסטגרם
* סינסינטי, ברשת החברתית LinkedIn
* סינסינטי, סרטונים בערוץ היוטיוב
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

## הערות שוליים